**Gazdasági összefoglaló, közbeszerzési összesítő (2018.07.09.-2018.07.15.)**

**Öt évvel az eredeti határidő lejárta után elkészült az észak-erdélyi autópálya Kolozsvár közeli szakaszából hiányzó gyalui völgyhíd.** A híd és a már elkészült Gyalu-Magyarnádas sztrádaszakasz átadása után az autósok 61 kilométeren közlekedhetnek az észak-erdélyi autópályán Aranyosgyéres és Magyarnádas között. A 8,7 kilométer hosszúságú sztrádaszakaszt várhatóan szeptember elején adják át a forgalomnak.

<http://www.maszol.ro/index.php/gazdasag/99094-gy-zelem-elkeszult-az-eszak-erdelyi-autopalya-gyalui-viaduktja>

**Év végéig 63 kilométer, a Bihar Megyei Tanács kezelésébe tartozó utat újítanak fel vagy aszfaltoznak újra.** A felújítások Bihar megye öt régióját (Margitta, Belényes, Élesd, Tenke, Nagyvárad) érintik, a munkálatok egy részével már el is készültek a kivitelezők. Egy kilométer útszakasz felújítása átlagban 37.000 euróba kerül, attól függően, hogy mennyire kell javítani például az út alapozását. A megye kezelésében jelenleg 900,7 kilométer út van, amelyből 801,8 km aszfaltozott, a többi kövezett és földút. Ami a földutakat illeti, ezek 57,1 kilométernyi szakaszán dolgoznak, további 26,8 km-nyi útnak pedig most készül a megvalósíthatósági tanulmánya.

<http://www.maszol.ro/index.php/gazdasag/99053-iden-63-kilometer-megyei-utat-tesznek-rendbe-bihar-megyeben>

**Közel 14 millió euró értékben nyert pályázatot Bihar és Hajdú-Bihar megye a 2014-2020 Interreg V-A Románia-Magyarország Határon Átnyúló Együttműködési Program keretében.** Az egészségügyi területen kilenc partner bevonásával pályáztak, a projekt becsült értéke áfával együtt 9.474.159,01 euró. Román oldalon a támogatásból a Bihar Megyei Tanácsnak és a hegyimentő szolgálatnak 753 ezer euró, a Nagyváradi Egyetemnek 1,4 millió euró, a nagyváradi dr. Gavril Curteanu Városi Kórház onkológiai központjának és a Megyei Kórháznak 5,2 millió euró, valamint a margittai, a nagyszalontai, az élesdi és a belényesi városi kórházaknak egyenként 270 ezer euró jutott. A kulturális projekt keretében a Körösvidéki Múzeum új székhelyének felszerelését, illetve a II. és III. emeletének befejezését (2,767 millió euró) és egy kulturális központ működtetését a Várad-velencei Művelődési Házban (673.895 euró) valósítják meg. Az önkormányzatoknak a megvalósításra két év áll rendelkezésükre.

<http://www.erdon.ro/strategiai-projektek-kedvezmenyezettje-a-megyei-tanacs/3919491>

**Eladásra bocsátották az Arad központjához közel található híres Vaslakat-házat**, amelyet a 19. században épített az osztrák Josif Winkler. A közel kétezer négyzetméteres felületű épületben többek között huszonkilenc szoba, tizenhárom konyha, két iroda és huszonhárom pincehelyiség található. A négyszintes és kétemeletes épületet a lakók képviselői szerint 350.000 euróért árulják.

<http://www.nyugatijelen.com/jelenido/elado_az_aradi_vaslakat_haz.php>

**A Temes Megyei Kórházban múlt héten mutatták be az új MRI- és CT-készülékeket, amelyeket világbanki forrásokból vásárolt az Egészségügyi Minisztérium egy korszerűsítési program keretében.** A nagy értékű képalkotó készülékek bemutatóján részt vett Florian Bodog volt egészségügyi miniszter, aki elindította az elavult MRI- és CT-készülékek lecserélését célzó programot az ország 34 nagy kórházában. Florian Bodog nagy elégedettséggel nyugtázta, hogy az új MRI- és CT-készülékek, valamint az ország különböző kórházaiban működő képalkotó készülékeket összekötő PAX informatikai rendszer is működőképes, így ez lett **Románia első országos integrált képalkotó hálózata**. A készülékek a PAX rendszeren keresztül kommunikálnak egymással, ami lehetővé teszi a távorvoslást is. Egy MRI-készülék 600.000 euróba, egy CT pedig 120.000 euróba, míg a PAX-rendszer kórházanként 30.000 euróba került.

<http://www.nyugatijelen.com/jelenido/lehetove_valik_a_tavorvoslas.php>

**A Temesvári Polgármesteri Hivatal 40 vadonatúj villamost vásárolna a helyi Közszállítási Vállalatnak.** A korszerű, nagy befogadóképességű villamosok megvásárlásához európai forrásokat pályázna meg a temesvári városháza. Nicolae Robu polgármester szerint a Regionális Operatív Program Temesvárnak szánt forrásaiból 56 millió eurót új villamosok vásárlására költenének. Egy új, nagy befogadóképességű villamos ára meghaladja az 1 millió eurót. A városháza egy négyéves keretszerződést szeretne kötni egy villamosokat gyártó céggel, amelyet a legkedvezőbb ajánlat alapján fognak kiválasztani. A városvezetés hosszú, alacsony padlózatú, nagy kapacitású, 200 utas szállítására alkalmas villamosokat vásárolna, amelyek modern felszereltséggel rendelkeznek. A Temesvári Közszállítási Vállalat járműparkja az elmúlt időben 50 trolibusszal, 30 autóbusszal, 20 kisbusszal, 440 kerékpárral és 7 vízibusszal újult meg, emellett folyamatban van 30 felújított villamos üzembe helyezése is.

<http://www.nyugatijelen.com/jelenido/negyven_uj_villamos_temesvarnak.php>

**Két évig tartott a lovrini (Temes megye) termálvizes strand felújítása, amelyet 2018. július 8-án, vasárnap nyitottak meg a nagyközönség előtt.** A gyógyhatásáról híres lovrini termálvíz a legmelegebb ezen a vidéken, a víz hőmérséklete a 70 C-fokot is eléri. A strand termálvizes medencéiben 35-40 C-fokos víz várja a fürdővendégeket. A strandot saját forrásaiból újíttatta fel a helyi önkormányzat, a munkálatok 1,6 millió lejbe (350.000 euróba) kerültek. Tekintettel arra, hogy a termálvíz 70 C-fokos hőmérsékleten kerül a felszínre, a település egy részének a fűtését is ezzel oldják meg.

<http://www.nyugatijelen.com/jelenido/megnyilt_a_felujitott_termalvizes_strand.php>

**A kolozsvári székhelyű AROBS Transilvania szoftvergyártó vállalat megvásárolta a hollandiai CoSo BV-t, így az AROBS csoport üzleti forgalma eléri a 30 millió eurót.** A tranzakció révén a kolozsvári cég közelebb kerülhet a Nyugat-európai ügyfeleihez. Az AROBS-nak, amelyet 1998-ban alapítottak Kolozsváron jelenleg 7 irodája működik Romániában, emellett leányvállalatai vannak a Moldovai Köztársaságban, Magyarországon, Németországban és Indonéziában is. A CoSo-nak tavaly 1,5 millió eurós bevétele volt és 10 alkalmazottat foglalkoztatott.

<http://www.zfcorporate.ro/business-hi-tech/arobs-cluj-cumpara-o-companie-din-olanda-si-ajunge-la-afaceri-cumulate-de-30-mil-euro-17349567>

**A konzuli kerületre vonatkozó közbeszerzési összesítő** **(forrás** [**http://sicap-prod.e-licitatie.ro**](http://sicap-prod.e-licitatie.ro)**)**

|  |  |  |  |  |  |
| --- | --- | --- | --- | --- | --- |
| **Ágazat** | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **BERENDEZÉSEK** | **mezőgazdasági gépek közbeszerzése** | **Hulladék aprítógép beszerzése** (Kolozs megye) | 2018.08.09. | 291.149,49 | **Regia Autonoma a Domeniului Public Cluj-Napoca**, Cím: Calea Someseni, nr. 2, Cod postal: 400388, Romania, E-mail: office@radpcj.ro, Telefon: +40 264552666, Fax: +40 264444576, www.radpcj.ro |
| **EGÉSZSÉGÜGY** | **gyógyszerek közbeszerzése** | **Laboratóriumi reagensek beszerzése** (Kolozs megye) | 2018.08.10. | 20.341,94 | **SPITALUL CLINIC C.F. CLUJ**, Cím: Str. Republicii, nr. 18, Cluj-Napoca, Cod postal: 400015, Romania, E-mail: achizitii\_sucf@yahoo.com, Telefon: +40 264598591, Fax: +40 264598278, www.spitaluluniversitarcfcluj.ro |
|  | **gyógyszerek közbeszerzése** | **Különféle gyógyszerek beszerzése** (Kolozs megye) | 2018.08.13. | 184.635,87 | **SPITALUL CLINIC C.F. CLUJ**, Cím: Str. Republicii, nr. 18, Cluj-Napoca, Cod postal: 400015, Romania, E-mail: achizitii\_sucf@yahoo.com, Telefon: +40 264598591, Fax: +40 264598278, www.spitaluluniversitarcfcluj.ro |
|  | **gyógyszerek közbeszerzése** | **Laboratóriumi reagensek beszerzése** (Temes megye) | 2018.08.17. | 62.489,88 | **Spital Clinic Judetean de Urgenta "Pius Brinzeu" Timisoara**, Cím: Str. Liviu Rebreanu, nr. 156, Timisoara, Cod postal: 300736, Romania, E-mail: aprovizionare@hosptm.ro, Telefon: +40 356433114, Fax: +40 356433114, www.hosptm.ro |
|  | **orvosi felszerelések közbeszerzése** | **Számítógépes tomográfiai berendezés beszerzése** (Kolozs megye) | 2018.08.13. | 514.437,07 | **INSTITUTUL INIMII DE URGENTA PENTRU BOLI CARDIOVASCULARE "Niculae Stancioiu"**, Cím: Str. Moţilor, nr. 19-21, Cluj-Napoca, Cod postal: 400001, Romania, E-mail: aprov@institutulinimii.ro, Telefon: +40 264599502, Fax: +40 264599503, www.institutulinimii.ro |
|  | **orvosi felszerelések közbeszerzése** | **Csontszintetizáló anyagok beszerzése** (Szatmár megye) | 2018.08.14. | 342.812,11 | **SPITALUL JUDETEAN SATU MARE**, Cím: Str. Prahova, nr. 1, Satu Mare, Cod postal: 440192, Romania, E-mail: achizitii@sjusm.ro, Telefon: +40 261727259, Fax: +40 261727259, www.sjusm.ro |
|  | **orvosi felszerelések közbeszerzése** | **Légzőkészülékek beszerzése** (Kolozs megye) | 2018.08.16. | 426.435,50 | **INSTITUTUL INIMII DE URGENTA PENTRU BOLI CARDIOVASCULARE "Niculae Stancioiu"**, Cím: Str. Moţilor, nr. 19-21, Cluj-Napoca, Cod postal: 400001, Romania, E-mail: aprov@institutulinimii.ro, Telefon: +40 264599502, Fax: +40 264599503, www.institutulinimii.ro |
| **ÉPÍTKEZÉSEK** | **építkezések és felújítások közbeszerzése** | **A temesvári Dacia negyedi szökőkút korszerűsítése** (tervezés + kivitelezés) (Temes megye) | 2018.08.20. | 129.642,41 | **Municipiul Timisoara**, Cím: Str. Bv.C.D.Loga, nr. 1, Timisoara, Cod postal: 300030, Romania, E-mail: lucretia.schipor@primariatm.ro, Telefon: +40 256408367, www.primariatm.ro |
| **IPARI BERENDEZÉSEK** | **ipari berendezések közbeszerzése** | **Felvonók beszerzése, beszerelése és üzembe helyezése** (Kolozs megye) | 2018.08.16. | 159.803,86 | **Institutul Regional de Gastroenterologie-Hepatologie "Prof. Dr. Octavian Fodor" Cluj**, Cím: Str. Constanţa, nr. 5, Cluj-Napoca, Cod postal: 400158, Romania, E-mail: irghcj@irgh.ro, Telefon: +40 264596414, Fax: +40 264455995, www.irgh.ro |
| **JÁRMŰVEK** | **járművek közbeszerzése** | **2 db. repülőtéri busz beszerzése** (Kolozs megye) | 2018.08.13. | 688.671,44 | **AEROPORTUL INTERNATIONAL AVRAM IANCU CLUJ RA**, Cím: Str. Traian Vuia, nr. 149, Cluj-Napoca, Cod postal: 400397, Romania, E-mail: achizitii.publice@airportcluj.ro; office@airportcluj.ro, Telefon: +40 264307500, Fax: +40 264416712, www.airportcluj.ro |
| **TERVEZÉS, TOPOGRÁFIA** | **épületek tervezése** | **A temesvári Polgármesteri Hivatal homlokzatának felújítása és nyílászáróinak cseréje** (Temes megye) | 2018.08.27. | 54.180,07 | **Municipiul Timisoara**, Cím: Str. Bv.C.D.Loga, nr. 1, Timisoara, Cod postal: 300030, Romania, E-mail: achizitiipublice@primariatm.ro, Telefon: +40 256408478, www.primariatm.ro |
| **VILLAMOSSÁG** | **villamos munkák és berendezések közbeszerzése** | **Távirányítású elosztóberendezések beszerelése** (Szilágy megye) | 2018.08.17. | 1.039.071,39 | **Societatea De Distributie a Energiei Electrice Transilvania Nord SA**, Cím: Str. Ilie Macelaru, nr. 28A, Cluj-Napoca, Cod postal: 400380, Romania, E-mail: mihaiela.oltean@distributie-energie.ro, Telefon: +40 264205435, Fax: +40 264205425, www.edtn.ro |
| **VÍZ-GÁZSZERELÉSEK** | **szerelési munkák, anyagok és felszerelések közbeszerzése** | **Polietilén csövek és szerelvények beszerzése** (Kolozs megye) | 2018.08.20. | 1.736.185,15 | **Compania de Apa Somes S.A.**, Cím: Str. 21 Decembrie 1989, nr. 79, Cluj-Napoca, Cod postal: 400604, Romania E-mail: simona.bara@casomes.ro, Telefon: +40 264430050, Fax: +40 264430886, www.casomes.ro |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** | | | | | |